

6.pielikums
iepirkuma “191212; 191210 un 191204 klases atkritumu nodošana tālākai reģenerācijai”
ID Nr. SPAAO 2024/2


PAKALPOJUMA LĪGUMS Nr. SPAAO/27-2024

Jēkabpilī

SIA „Vidusdaugavas SPAAO”, reģistrācijas Nr. 55403015551, kuru saskaņā ar Statūtiem pārstāv valdes loceklis Mārtiņš Gluhs, turpmāk – Pasūtītājs, no vienas puses, un 
SIA "Eco Baltia vide", reģistrācijas numurs 40003309841, juridiskā adrese Getliņu iela 5, Rumbula, Stopiņu pagasts, Ropažu novads, LV-2121, turpmāk – Izpildītājs, kuru, pamatojoties uz Statūtiem, pārstāv valdes loceklis Andris Ziemelis un valdes loceklis Andris Karlsons, no otras puses, turpmāk Pasūtītājs un Izpildītājs kopā – Puses, katrs atsevišķi – Puse, pamatojoties uz Pasūtītāja rīkotā atklātā konkursa “191212,191210 un 191204 klases atkritumu nodošana tālākai reģenerācijai”, identifikācijas Nr. SPAAO 2024/2, turpmāk – iepirkums, rezultātiem un Izpildītāja iepirkuma ietvaros iesniegto piedāvājumu, noslēdz šādu līgumu, turpmāk – Līgums:

1. Līguma priekšmets, tā vērtība

1.1. [bookmark: _Hlk31893111]Līguma priekšmets ir nepārsniedzot 1000 tonnu gadā „191212, 191210 un 191204” klases atkritumu nodošana tālākai reģenerācijai, saskaņā ar Tehnisko specifikāciju (Pielikums Nr.1) un Finanšu piedāvājumu (pielikums Nr.2), turpmāk – Pakalpojums.
1.2. Pakalpojuma izpildes vieta – atkritumu apsaimniekošanas poligons "Dziļā Vāda", Mežāres pag., Jēkabpils nov., LV-5226, un atkritumu šķirošanas stacija Zvaigžņu ielā 1B, Jēkabpilī, Jēkabpils nov., LV-5202. Atkritumu savākšana notiek pēc iepriekšējas saskaņošanas, darba dienās no 08:00-17:00.
1.3. Līguma summa par 1 (vienu) tonnu visā līguma darbības laikā sastāda:
1.3.1.  191212  klases atkritumu nodošana bez PVN EUR 97,00 (deviņdesmit septiņi euro un 00 centi), PVN 21% EUR 20,37 (nepārsniedzot 200 tonnu gadā);
1.3.2. 191210  klases atkritumu nodošana bez PVN EUR 97,00 (deviņdesmit septiņi euro un 00 centi), PVN 21% EUR 20,37 (nepārsniedzot 400 tonnu gadā);
1.3.3. 191204  klases atkritumu nodošana gadā bez PVN EUR 97,00 (deviņdesmit septiņi euro un 00 centi), PVN 21% EUR 20,37 (nepārsniedzot 400 tonnu gadā);
Kopējā Līguma summa nepārsniedzot 1000 tonnu gadā „191212, 191210 un 191204” klases atkritumu nodošana 12 (divpadsmit) mēnešos sastāda bez PVN EUR 97 000 (Deviņdesmit septiņi tūkstoši euro un 00 centi),  PVN 21 % EUR 20 370;
1.4. Līguma 1.1.apakšpunktā norādītais atkritumu apjoms ir Pasūtītāja prognozētais iepirkuma apjoms. Puses, savstarpēji vienojoties, var palielināt vai samazināt atkritumu apjomu, nemainot noteikto vienības cenu par 1 (vienu) tonnu.

2. Līguma juridiskais pamats
2.1. Puses parakstot šo Līgumu, apliecina, ka tām ir saistošas Latvijas Republikas likumos „Atkritumu apsaimniekošanas likums”, ”Dabas resursu nodokļa likums” un likuma „Par piesārņojumu” noteiktās prasības, kas atbilstoši Ministru kabineta (turpmāk – MK) 2011. gada 19. aprīļa noteikumiem Nr. 302 „Noteikumi par atkritumu klasifikatoru un īpašībām, kuras padara atkritumus bīstamus”, klasificējami kā bīstamie atkritumi, kā arī citi Latvijas Republikā un Eiropas Savienībā spēkā esošie normatīvie akti atkritumu apsaimniekošanas jomā un pašvaldības saistošie noteikumi.
3. Pušu saistības
3.1. Izpildītāja saistības:
3.1.1. Izpildītājam ir Latvijas Republikas Valsts vides dienesta reģionālās vides pārvaldes atbilstoši teritoriālajai piederībai izdotas atļaujas A vai B kategorijas piesārņojošai darbībai, ar kuru atļauta „191212, 191210 un 191204” klases atkritumu pieņemšana Pasūtītāja norādītajās pieņemšanas vietās.
3.1.2. Izpildītājs sniedz Pakalpojumu pamatojoties uz Latvijas Republikas Valsts vides dienesta reģionālās pārvaldes izdoto Atkritumu apsaimniekošanas atļauju, kas paredz atkritumu savākšanu un pārvadāšanu.
3.1.3. Izpildītājs apņemas veikt Pasūtītāja „191212, 191210 un 191204” klases atkritumu tālāku apsaimniekošanu, atbilstoši Latvijas Republikā (t.sk., Eiropas Savienībā) spēkā esošajiem normatīvajiem aktiem atkritumu apsaimniekošanas jomā.
3.1.4. Izpildītājs nodrošina atkritumu pieņemšanu Līguma 1.2. punktā noteiktajās adresēs un darba laikā. 
3.1.5. Ja Pasūtītāja sagatavotajā kravā tiek konstatēti bīstamie atkritumi vai cita veida atkritumi, kurus Izpildītājs nav tiesīgs pieņemt, tiek pieaicināts Pasūtītāja pārstāvis un sastādīts akts un pieņemts kopīgs lēmums par nepieciešamajām darbībām, kas saistītas ar šādu atkritumu apsaimniekošanu.
3.1.6. Pasūtītāja nodotie atkritumi kļūst par Izpildītāja īpašumu ar brīdi, kad tie izkrauti Izpildītāja norādītajā adresē, izņemot Līguma 3.1.5. punktā minētie atkritumi, kas ir Pasūtītāja īpašums līdz brīdim, kamēr Puses nav vienojušās par to apsaimniekošanas kārtību.
3.1.7. Izpildītājs var atteikties pieņemt atkritumus līdz Pasūtītāja parādsaistību nokārtošanai, ja Pasūtītāja maksājuma kavējums pārsniedz 30 (trīsdesmit) kalendārās dienas.
3.1.8. Atbildīgā amatpersona Līguma ietvaros no Izpildītāja puses ir Kristaps Dreimanis, tālr. 25714589, e-pasts: kristaps.dreimanis@ecobaltiavide.lv.
3.1.9. Izpildītājs var atteikties pieņemt atkritumus, ja tam ir objektīvi iemesli, par to paziņojot Pasūtītājam 1 (vienu) darba dienu iepriekš, paziņojumā norādot atkritumu pieņemšanas pārtraukuma iemeslu un prognozēto ilgumu.
3.2. Pasūtītāja saistības:
3.2.1. Pirms atkritumu nodošanas Pasūtītājs saskaņo ar Izpildītāju saņemšanas laiku, vietu un apjomu.
3.2.2. Pasūtītājs apņemas:
3.2.2.1. Nenodot neatbilstoša sastāva atkritumus vai atkritumus, kuri saskaņā ar 2011.gada 19.aprīļa Ministru kabineta noteikumiem Nr.302 “Noteikumi par atkritumu klasifikatoru un īpašībām, kuras padara atkritumus bīstamus” tiek klasificēti kā bīstami atkritumi;
3.2.2.2. Ievērot šajā Līgumā noteikto maksājumu veikšanas kārtību.
3.2.3. Atbildīgā amatpersona Līguma ietvaros no Pasūtītāja puses ir Mārtiņš Gluhs, tālr. 29622272, e-pasts: spaao@spaao.lv.




4. Apmaksas kārtība
4.1. Samaksu par Pakalpojumu veic, pamatojoties uz Izpildītāja izrakstītu rēķinu, kurā norāda iepriekšējā mēnesī nodoto atkritumu daudzumu tonnās, cenu, periodu, kad veikta atkritumu nodošana, un Pasūtītāja Līguma numuru.
4.2. Samaksa tiek veikta ne vēlāk kā 30 (trīsdesmit) dienu laikā pēc attiecīgā rēķina un pieņemšanas – nodošanas akta saņemšanas dienas.  Par apmaksas dienu uzskatāma diena, kad Pasūtītājs pārskaitījis naudu uz rēķinā norādīto Izpildītāja bankas kontu, ko apliecina attiecīgais maksājuma uzdevums.
4.3. Ja Izpildītāja iesniegtajā rēķinā nav norādīts Pakalpojuma daudzums tonnās, cena un Pasūtītāja Līguma numurs, Pasūtītājs neveic rēķina apmaksu, bet informē Izpildītāju par Līguma noteikumiem neatbilstoša rēķina iesniegšanu. Izpildītājam 2 (divu) darba dienu laikā no Pasūtītāja pieprasījuma ir pienākums iesniegt jaunu rēķinu, kas sagatavots atbilstoši Līguma noteikumiem.
4.4. Ja Pasūtītājs neveic šajā Līgumā paredzētos maksājumus, Līgumā noteiktajā termiņā Pasūtītājs maksā līgumsodu 0,5 % (viena puse procenta) apmērā no laikā nenomaksātā rēķina summas par katru nokavēto dienu, nepārsniedzot 10% (desmit procenti) no kopējā parāda.
4.5. Puses vienojas, ka Izpildītājs rēķinus un aktus par savstarpējo norēķinu salīdzināšanu sagatavo elektroniskā formā un tie būs derīgi bez paraksta un zīmoga. Rēķini un akti par savstarpējo norēķinu salīdzināšanu tiek nosūtīti elektroniski uz Pasūtītāja elektronisko pasta adresi: gramatvediba@spaao.lv.
4.6. Par rēķina apmaksas dienu tiek uzskatīta diena, kad Pasūtītājs ir pārskaitījis naudu uz Izpildītāja bankas norēķinu kontu, ko apliecina attiecīgais maksājuma uzdevums.
5. Nepārvaramā vara
5.1. Puses tiek atbrīvotas no atbildības par Līguma pilnīgu vai daļēju neizpildi, ja šāda neizpilde radusies nepārvaramas varas vai ārkārtēja rakstura apstākļu rezultātā, kuru darbība sākusies pēc Līguma noslēgšanas un kuru nevarēja iepriekš ne paredzēt, ne novērst. Pie nepārvaramas varas vai ārkārtēja rakstura apstākļiem pieskaitāmi: stihiskas nelaimes, avārijas, katastrofas, epidēmijas un kara darbība, streiki, iekšējie nemieri, blokādes, varas un pārvaldes institūciju rīcība, normatīvu aktu, kas būtiski ierobežo un aizskar Pušu tiesības un ietekmē uzņemtās saistības, pieņemšana un stāšanās spēkā.
5.2. Nepārvaramas varas apstākļu pierādīšanas pienākums ir Pusei, kura uz tiem atsaucas. 
5.3. Par nepārvaramas varas apstākļu iestāšanos vai izbeigšanos otra Puse tiek informēta rakstveidā 3 (trīs) dienu laikā, skaitot no šāda apstākļu iestāšanās vai izbeigšanās. 
5.4. Nepārvaramas varas apstākļu iestāšanās gadījumā Puse 5 (piecu) darba dienu laikā vienojas par Līgumā noteikto saistību izpildes termiņu. 
6. Līguma darbības laiks
6.1. Līgums stājas spēkā no tā abpusējas parakstīšanas brīža un ir spēkā 12 (divpadsmit) mēnešus vai līdz tiek sasniegta Līguma 1.3.3.apakšpunktā noteiktā summa, atkarībā no tā, kurš nosacījums iestājas pirmais.
6.2. Iepirkuma līguma grozījumi ir pieļaujami tikai tad, ja tie veikti ievērojot Publisko iepirkumu likuma 61.pantā noteikto.
6.3. Pusēm rakstiski vienojoties, Līguma izpildes termiņš var tikt pagarināts, saskaņā ar Publisko iepirkumu likumu, ja tā darbības laikā nav sasniegta Līguma 1.3 punktā noteiktā summa.
6.4. Pasūtītājs var lauzt Līgumu, ja Izpildītāja atkritumu pieņemšanas pārtraukums ir ilgāks par 2 (diviem) mēnešiem.
7. Nobeiguma noteikumi
7.1. Jebkuras nesaskaņas, domstarpības vai strīdus Puses apņemas risināt savstarpēju sarunu veidā. Gadījumā, ja Puses nespēj vienoties, strīds risināms tiesā Latvijas Republikā spēkā esošo normatīvo aktu noteiktajā kārtībā.
7.2. Līgums var tikt papildināts vai grozīts, Pusēm savstarpēji vienojoties. Jebkuras Līguma izmaiņas vai papildinājumi tiek noformēti vienošanās protokola veidā, un pēc tā parakstīšanas kļūst par šī Līguma neatņemamām sastāvdaļām.
7.3. Līgums sastādīts 2 (divos) eksemplāros, katrs uz 4 (četrām) lappusēm, ieskaitot pielikums_1„Tehniskā specifikācija”, un peilikums_2 „Finanšu piedāvājums” ar vienādu juridisku spēku, no kuriem viens glabājas pie Pasūtītāja, otrs pie Izpildītāja.
7.4. Pieņemšanas – nodošanas akti, defekta akti, ja tādi tiek sastādīti, ir Līguma neatņemamas sastāvdaļas.
7.5. Ar šo Līgumu ir noteikta pilnīga Pušu vienošanās, un pēc tā parakstīšanas tas aizstāj un atsauc visas iepriekšējās mutiskās un rakstiskās vienošanās, sarunas, dokumentus un korespondenci starp Pusēm sakarā ar Līguma priekšmetu.
8. Pušu rekvizīti
	Pasūtītājs:
SIA "Vidusdaugavas SPAAO"
reģistrācijas numurs: 55403015551
adrese: "Dziļā Vāda", Mežāres pagasts, Jēkabpils novads, LV-5226
tālr.: 29622272
e-pasts: spaao@spaao.lv
AS Swedbank
HABALV22
LV38HABA0551034378558


Valdes loceklis 
  M. Gluhs  __________________
	Piegādātājs:
SIA "Eco Baltia vide"
reģistrācijas numurs: 40003309841
adrese: Getliņu iela 5, Rumbula, Stopiņu pagasts, Ropažu novads, LV-2121
tālr.: 67517600, 
e-pasts: info@ecobaltiavide.lv 
Luminor Bank AS Latvijas filiāle
RIKOLV2X
LV81RIKO0000083164701


Valdes loceklis
A. Ziemelis  __________________

A.Karlsons ____________________ 

	PASŪTĪTĀJS:



ŠIS LĪGUMS IR ELEKTRONISKI PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU

